Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 151

31. § A Kt. 44. §-ának (1) és (2) bekezdése helyébe a következõ rendelkezés lép: „(1) A nevelési-oktatási intézményben a nevelõ és oktató munka nevelési, illetve pedagógiai program szerint folyik. A nevelési, illetve pedagógiai programot a nevelõtestület fogadja el, és a fenntartó jóváhagyásával válik érvényessé. A fenntartó a nevelési program és a pedagógiai program jóváhagyása elõtt köteles — az Országos szakértõi névjegyzékben szereplõ, az adott intézménytípusnak megfelelõ szakterületen nyilvántartásba vett — szakértõ véleményét beszerezni. Ha az Országos szakértõi névjegyzékben nincs az intézménytípusnak megfelelõ szakterület, olyan szakértõ véleményét kell beszerezni, akinek az adott intézménytípusban legalább öt év pedagógus-munkakörben szerzett gyakorlata van.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes